Cum arată „campania cu zero lei” a lui Călin Georgescu: afișe, bannere și reviste electorale. Zeci de pliante, trimise la o mânăstire
Materiale de campanie inscripționate cu însemnele candidatului independent la alegerile prezidențiale Călin Georgescu au fost tipărite, în contextul în care acesta a declarat că nu a cheltuit niciun leu în timpul campaniei pentru primul tur. Digi24.ro a primit pe mail poze cu un pachet care ar fi fost trimis către o mânăstire și care conține zeci de pliante, calendare și ziare pe care apar poza lui Călin Georgescu, poziția lui de pe buletinul de vot din primul tur și numele programului „Hrană, apă, energie”.